Diari Oficial de la Generalitat Valenciana


Sumari del DOGV 257, del 03-06-1985 (1985/804379)

REIAL DECRET 655/1985, de 19 d'abril, sobre valoració definitiva i ampliació de mitjans adscrits als serveis traspassats a la Comunitat Valenciana en matèria de Gabinets Tècnics Provincials de l'Institut Nacional de Seguretat i Higiene en el Treball.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/04/19/655/dof/vci/html**

### Dades del document

Número de DOGV
:   257

Data del DOGV
:   03-06-1985

Secció del DOGV
:   DISPOSICIONS GENERALS

Número del document
:   1985/804379


Data del document
:   19-04-1985

Organisme emissor
:   Presidència del Govern

Tipus de document
:   Reial decret

Reial Decret 655/1985, de 19 d'abril, sobre valoració definitiva i ampliació de mitjans adscrits als serveis traspassats a la Comunitat Valenciana, en matèria de gabinets tècnics provincials, de l'Institut Nacional de Seguretat i Higiene en el Treball.  
Per Llei Orgànica 5/1982, de 1 de juliol, s'aprovà l'Estatut d'Autonomia de la Comunitat Valenciana, d'acord amb el qual s'aprovà el Reial Decret 4108/1982, de 29 de desembre pel qual es traspassen funcions i serveis de l'Administració de l'Estat en matèria de Gabinets tècnics Provincials de l'Institut Nacional de Seguretat i Higiene en el Treball a aquesta Comunitat Autònoma.   
L'esmentat Reial Decret sols contenia una valoració provisional, sent necessari que aqueixa valoració provisional, siga substituïda per una altra de definitiva.   
L'obtenció d'aquesta valoració definitiva duu la necessitat d'eixamplar determinats mitjans personals i pressupostaris relacionats amb els traspassos esmentats.   
Per això la Comissió Mixta prevista en la disposició transitòria quarta de l'Estat d'Autonomia de la Comunitat Valenciana, adoptà, en la reunió del 22 de desembre de 1983, l'acord oportú amb les seues relacions annexes, que s'aproven mitjançant aquest Reial Decret.   
En atenció d'aquests motius, a proposta dels Ministres de Treball i Seguretat Social i d'Administració Territorial, i amb la deliberació prèvia del Consell de Ministres del dia 19 d'abril de 1985,   
DECRETE:   
Article 1..r  
S'aprova l'acord de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, de data 22 de desembre de 1983 sobre valoració definitiva del cost efectiu dels serveis traspassats, ampliació de mitjans personals i pressuposts transferits a la Comunitat Valenciana en matèria de Gabinets Tècnics Provincials de l'Institut Nacional de Seguretat i Higiene en el Treball pel Reial Decret 4108/1982, de 29 de desembre.   
Article 2.n  
En conseqüència, queden traspassades a la Comunitat Valenciana el personal i crèdits pressupostaris que figuren en les relacions número 2.2, 2.3, 3.1 i 3.2 adjuntes al propi acord de la Comissió Mixta, en els termes i les condiciones que s'hi especifiquen.   
Article 3.r   
Els traspassos a què fa referència aquest Reial Decret tindran efectivitat a partir del dia assenyalat en l'acord de la Comissió Mixta.   
Article 4.t   
Els crèdits pressupostaris que es determinen d'acord amb la relació 3.2, seran donats de baixa en els conceptes pressupostaris i transferits pel Ministeri d'Economia i Hisenda als conceptes habilitats en la secció 32, destinats a finançar els serveis assumits per les Comunitats Autònomes, una vegada que es trameten al Departament esmentat per part de l'Oficina Pressupostària del Ministeri de Treball i Seguretat Social els certificats de retenció de crèdit, per tal de donar compliment al que disposa la Llei de Pressuposts Generals de l'Estat.   
Article 5.é  
Aquest Reial Decret entrarà en vigor el dia de la seua publicació en el "Boletín Oficial del Estado".   
A Madrid estant, el 8 de febrer de 1984.   
El Ministre de la Presidència,   
JAVIER MOSCOSO DEL PRADO Y MUÑOZ   
ANNEX I  
JOAN CARLES R.  
El Sr. Juan Soler Ferrer i la Sra. Maria Blanca Blanquer i Prats, Secretari Accidental i Secretària de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
1. Que en la sessió plenària celebrada el dia 22 de desembre de 1983, s'adoptà acord sobre valoració definitiva del cost efectiu dels serveis traspassats i ampliació de mitjans personal i pressupostaris transferits a la Comunitat Valenciana en matèria de Gabinets Tècnics Provincials de l'Institut Nacional de Seguretat i Higiene en el Treball pel Reial Decret 4108/1982, de 29 de desembre.   
2. Que el dia 9 d'abril de 1985, el President i Vicepresident de la Comissió Mixta prestaren expressa conformitat al referit acorda en els termes que tot seguit s'indiquen:   
A) Normes estatutàries i legals en què s?empara la valoració definitiva i ampliació de mitjans traspassats.   
Aquest acord s'empara, d'una banda, en la disposició transitòria quarta de l'Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol, en la qual es preveu el traspàs dels serveis inherents a les competències que segons l'Estatut corresponen a l'esmentada Comunitat Autònoma, així com el dels pertinents mitjans patrimonials, personals i pressupostaris, i en el Reial Decret 4015/1982, de 29 de desembre, en el qual es regula el funcionament de la Comissió Mixta de Transferències prevista en l'esmentada disposició transitòria quarta de l'Estatut d'Autonomia, i es determinen les normes i el procediment a què han d'ajustar-se els traspassos de l'Administració de l'Estat a la Comunitat Valenciana.   
B) Mitjans patrimonials, personals i pressupostaris que s'amplien.   
B.1. Béns, drets i obligacions.   
1. Es ratifica el traspàs dels mitjans patrimonials efectuat a la Comunitat Valenciana segons el Reial Decret 4108/1982, de 29 de desembre.   
B.2. Personal i llocs de treball vacants.   
1. S'amplien els mitjans personals traspassats a la Comunitat Valenciana segons el Reial Decret 4108/1982, de 29 de desembre, amb el traspàs del personal que nominalment es referència en la relació adjunta 2 on s'inclou també el que fou traspassat segons l'esmentat Reial Decret.   
2. L'esmentat personal passarà a dependre de la Comunitat Valenciana en els termes que legalment preveu l'Estatut d'Autonomia i d'altres normes en cada cas aplicables.   
3. Els llocs de treball vacants que s'amplien, excepte els corresponents als serveis centrals, dotats pressupostàriament' són els que es detallen en les relacions adjuntes número 2.2. amb indicació del Cos o Escala al qual estiguen adscrits o assimilats, nivel orgànic i dotació pressupostària corresponent.   
4. Per la Subsecretaria del Ministeri de Treball i Seguretat Social es notificarà als interessats el traspàs i llur nova situació administrativa, tan bon punt siga aprovat aquest acord pel Govern mitjançant Reial Decret. També es trametrà als òrgans competents de la Comunitat Valenciana una còpia certificada de tots els expedients d'aquest personal traspassat, així com els certificats d'havers referits a les quantitats acreditades durant 1984, procedint-se per l'Administració de l'Estat a modificar les plantilles orgàniques i pressupostàries en funció dels traspassos operats.   
B.3. Valoració definitiva de les càrregues financeres dels serveis traspassats.   
1. El cost efectiu que segon la liquidació del pressupost de despeses per a 1982 correspon als serveis traspassats a la Comunitat, s'eleva amb caràcter definitiu a 706.917.550 pessetes, segons detall que figura en la relació número 3.1. No hi ha taxes o altres ingressos efectes a la prestació dels esmentats serveis.   
2. Els recursos financers que es destinen a sufragar les despeses originades per l'exercici dels serveis traspassats durant l'exercici de 1985, es determinaran d'acord amb allò especificat de la forma següent:   
3. La despesa efectiva que figura detallada en els quadres de valoració 3.1 es finançarà en els exercicis futurs de la forma següent:   
3.1. Transitòriament, fins que l'esmentada despesa es compute per a calcular el percentatge de participació en els ingressos de l'Estat, mitjançant la consolidació en la secció 32 dels Pressupostos Generals de l'Estat, dels crèdits relatius als diferents components del cost efectiu, dels imports que s'indiquen, susceptibles d'actualització pels mecanismes generals, previstos en cada Llei de Pressupostos.   
 Crèdits  
 en pessetes  
 de 1982  
Costos bruts:   
Despeses de personal 110.928.849  
Despeses de funcionamient 52.437.059  
Inversions per a conserv., millora i subst. 3.216.000  
   
Total 337.514.807  
3.2. Les possibles diferències que es produesquen durant el període transitori a què fa referència l'apartat 3.1 pel que fa al finançament dels serveis transferits, seran objecte de regularització en tancar cada exercici econòmic, mitjançant la presentació dels comptes i estats justificatius, corresponents davant d'una comissió de liquidació que es constituirà en el Ministeri d'Economia i Hisenda.   
C) Data d'efectivitat de l?ampliació i adaptació de mitjans.   
El traspàs de personal i crèdits pressupostaris corresponents a l'ampliació a què fa referència aquest acorda tindran efectivitat a partir del dia I de gener de 1985.   
I perquè així conste, expedim aquesta certificació a Madrid, el 27 de juny de 1983. Els Secretaris de la Comissió Mixta, Juan Soler Ferrer i Maria Blanca Blanquer Prats.   
Veure imatge


Còpia Permalink ELI